વડોદરા મ્યુનિસિપલ કોર્પોરેશન દ્વારા મોટા પાયે ‘વિશ્વમિત્રી રિવરફ્રન્ટ ડેવલપમેન્ટ પ્રોજેક્ટ’ (વીઆરડીપી)નો 2008થી પ્રચાર કરવામાં આવી રહ્યો છે. જેનાં હૉર્ડિંગ્સ હજી પણ શહેરની શેરીઓમાં / રસ્તાઓ પર લાગેલાં છે. ‘વી.આર.ડી.પી.’ માટેનો Feasibility Report Master Plan dated 16.12.2014 “Vishwamitri Riverfront Development Project: Presentation to Advisory and Technical Committee”, કન્સલ્ટિંગ ફર્મ HCP ડિઝાઇન, પ્લાનિંગ એન્ડ મેનેજમેન્ટ પ્રા. લિમિટેડ, અમદાવાદ દ્વારા તૈયાર કરવામાં આવ્યો હતો. ઉપરોક્ત પ્રોજેક્ટની એન્વાયર્નમેન્ટ ક્લિયરન્સ (ઈસી) માટેની અરજી તા. 26.11.2015, State Environment Impact Assessment Authority, Gujarat State (SEIAA)ને સુપરત કરવામાં આવી હતી. તા. 05.12.2015ના રોજ SEIAAએ આ પ્રોજેકટની ખામીઓ વિશે પ્રશ્નો ઉભા કર્યાં હતા અને વડોદરા મ્યુનિસિપલ કોર્પોરેશને તા. 14.12.2015ના રોજ SEIAAને ફરીથી સુધારા-વધારા કરીને અરજી મોકલી આપી હતી. તા. 16.12.2015ના રોજ The State Level Expert Appraisal Committee (SEAC)એ આ દરખાસ્તનો સ્વીકાર કર્યો હતો અને તેને તા. 11.04.2016ના રોજ SEIAAને આગળની કાર્યવાહી માટે મોકલી આપી હતી. The State Level Expert Appraisal Committee (SEAC)એ ‘એન્વાયર્નમેન્ટ ક્લિયરન્સ’ની ‘વડોદરા મ્યુનિસિપલ કોર્પોરેશન’ની અરજી અંગેની કાર્યવાહી શરુ કરી દીધી હતી.